จูเซปเป รอสซี

จูเซปเป รอสซี (; เกิด 1 กุมภาพันธ์ ค.ศ. 1987) เป็นอดีตนักฟุตบอลตำแหน่งกองหน้า

ชีวิตวัยเยาว์ 
รอสซีเป็นอิตาเลียนอเมริกันโดยกำเนิดจากพ่อแม่ชาวอิตาเลียนซึ่งอพยพไปตั้งรกรากในสหรัฐอเมริกา ณ เมืองทีเน็ค, นิวเจอร์ซีย์ พ่อของเขา แฟร์ดินานโด รอสซี เป็นโค้ชให้กับทีมซอคเกอร์และเป็นอาจารย์สอนวิชาภาษาอิตาเลียนและภาษาสเปนให้กับโรงเรียนคลิฟตัน ไฮ สคูล ส่วนแม่ของเขา เคลโอนิลเด รอสซี เป็นครูสอนภาษาอยู่ที่คลิฟตัน

ประวัติการค้าแข้ง

ช่วงเริ่มอาชีพ 
เมื่อได้รับข้อเสนอจากทีมเยาวชนปาร์ม่า รอสซีและพ่อของเขาจึงย้ายกลับมาอยู่ที่อิตาลี ก่อนที่แมนเชสเตอร์ยูไนเต็ด จะซื้อสัญญาของเขาเมื่ออายุได้ 17 ปี

ช่วงต้นฤดูกาล พรีเมียร์ลีก 2006-07 รอสซีย้ายไปอยู่กับนิวคาสเซิ่ล ยูไนเต็ดด้วยสัญญายืมตัวจนถึง 1 มกราคม 2007 และประเดิมสนามในวันที่ 24 กันยายน 2006

ก่อนที่จะย้ายกลับไปสู่ปาร์ม่าด้วยสัญญายืมตัวจนจบฤดูกาล โดยรอสซี่สามารถระเบิดตาข่ายได้ถึง 9 ประตู จาก 19 เกม ช่วยให้ปาร์ม่ารอดตกชั้นอย่างเหลือเชื่อ

บิยาร์เรอัล 
เดือนกรกฎาคม  2007 แมนเชสเตอร์ยูไนเต็ดยืนยันการขายรอสซีไปให้กับบิยาร์เรอัลในสเปน ด้วยค่าตัว 6.6 ล้านยูโร และที่นี่รอสซีก็กลายเป็นหัวหอกตัวหลักและสตาร์ประจำทีมตั้งแต่ฤดูกาลแรก

ระดับนานาชาติ 
ในปี 2006 รอสซีได้รับเชิญจากบรู๊ซ อารีน่า โค้ชทีมชาติสหรัฐอเมริกาในขณะนั้น ให้เข้าร่วมแคมป์ฝึกซ้อมก่อนศึกฟุตบอลโลก 2006 แต่รอสซีได้ปฏิเสธไป เนื่องจากเขาต้องการเล่นให้กับอิตาลี

เขาได้ลงเล่นให้กับอิตาลีตั้งแต่ชุด U-16 ไปจนถึง U-21 ก่อนที่จะได้ลงเล่นในศึกยูโร U-21 และคว้าสิทธิ์ไปเล่นโอลิมปิกเกมส์ 2008 ได้สำเร็จ ซึ่งในศึกโอลิมปิก รอสซียิงได้ 4 ประตู กลายเป็นดาวซัลโวสูงสุดของรายการ แม้จะไปถึงแค่รอบก่อนรองชนะเลิศเท่านั้น

มาร์เชลโล ลิปปี้ เทรนเนอร์ทีมชาติอิตาลีชุดใหญ่ได้เรียกตัวเขามาติดทีมในเดือนกันยายน 2008 เพื่อทำศึกฟุตบอลโลก 2010 รอบคัดเลือกโซนยุโรป โดยได้ประเดิมสนามในเกมเสมอ 0-0 กับบัลแกเรีย ก่อนที่รอสซี่จะทำประตูแรกในทีมชาติได้ในเกมอุ่นเครื่องกับไอร์แลนด์เหนือเมื่อเดือนมิถุนายน 2009

ประตูในนามทีมชาติ 
Scores and results list. Italy's goal tally first.

เกียรติยศ 
แมนเชสเตอร์ยูไนเต็ด
 ลีกคัพ: ลีกคัพรอบชิงชนะเลิศ 2006

อ้างอิง

แหล่งข้อมูลอื่น 
 Giuseppe Rossi - Official Website
 Villareal Official squad profile 
 BBC profile 
 Goal.com profile 

นักฟุตบอลชาวอเมริกัน
นักฟุตบอลชาวอิตาลี
ผู้เล่นสโมสรฟุตบอลนิวคาสเซิลยูไนเต็ด
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นในพรีเมียร์ลีก
ชาวอเมริกันเชื้อสายอิตาลี
ผู้เล่นสโมสรฟุตบอลฟีออเรนตีนา
ผู้เล่นในลาลิกา
ผู้เล่นในเซเรียอา
บุคคลจากรัฐนิวเจอร์ซีย์
นักฟุตบอลทีมชาติอิตาลี
นักฟุตบอลในโอลิมปิกฤดูร้อน 2008
ผู้เล่นสโมสรฟุตบอลบิยาร์เรอัล
กองหน้าฟุตบอล